
Iločanka Marijana Bošnjak uspješno je popela najviši alpski vrh Mont Blanc sa svojih 4810 m. Naime, članica HPD "Vučedol" Vukovar, dana 4.8.2026. godine, u prijepodnevnim satima uspješno je izašla na vrh Alpa te time dokazala da se upornost i trud na kraju uvijek isplate. Iako je prošle godine pokušala, vremenski uvjeti nisu dozvoljavali završni uspon. Stati da, ali odustati ne. Godinu dana pripreme, trčanja i vježbanja pretvorili su se u veliki osmjeh zadovoljstva i sreće koji se može osjetiti u njenom glasu. Još jednom za ovakav trud i uspjeh pojedinca možemo samo reći: "Bravo Marijana".
